Diari Oficial de la Generalitat Valenciana


Sumari del DOGV 4530, del 25-06-2003 (2003/7389)

RESOLUCIÓ de 20 de maig de 2002, del Servei Territorial d'Indústria i Energia de Castelló, que autoritza l'establiment d'una línia aèria trifàsica a 20 kV, tipus 2A-110, doble circuit, per a 116.2 mm2 des de ST Moncofa fins al polígon industrial de Xilxes, província de Castelló, aprova el projecte d'execució i declara, en concret, la seua utilitat pública.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4530

Data del DOGV
:   25-06-2003

Secció del DOGV
:   III. CONVENIS I ACTES - C) AUTORITZACIONS ADMINISTRATIVES

Número del document
:   2003/7389


Organisme emissor
:   Conselleria d'Indústria, Comerç i Energia

Tipus de document
:   Resolució

RESOLUCIÓ de 20 de maig de 2002, del Servei Territorial d'Indústria i Energia de Castelló, que autoritza l'establiment d'una línia aèria trifàsica a 20 kV, tipus 2A-110, doble circuit, per a 116.2 mm2 des de ST Moncofa fins al polígon industrial de Xilxes, província de Castelló, aprova el projecte d'execució i declara, en concret, la seua utilitat pública. [2003/X7389]
  
Tramitat l'expedient incoat en la Unitat d'Energia i Mines d'este Servei Territorial a instància d'Iberdrola Distribución Eléctrica, SAU, amb domicili a Castelló, av. Germans Bou, 239, en què sol·licita autorització i declaració en concret d'utilitat pública, per a l'establiment d'una línia aèria trifàsica a 20 kV, tipus 2A-110, doble circuit, per a 116.2 mm2 des de ST Moncofa fins al polígon industrial de Xilxes, província de Castelló, i vistos els preceptes de la Llei 54/1997, de 27 de novembre, del Sector Elèctric, així com el Reial Decret 1.955/2000, d'1 de desembre de 2000, pel qual es regulen les activitats de transport, distribució, comercialització, subministrament i procediments d'autorització d'instal·lacions d'energia elèctrica, sobre expropiació forçosa i sancions en matèria d'instal·lacions elèctriques.
  
Vist el projecte presentat, subscrit per un tècnic competent i visat pel col·legi oficial corresponent.
  
Vist que la sol·licitud d'Iberdrola Distribución Eléctrica, SAU va ser sotmesa al tràmit d'informació pública, tot publicant-se anuncis en el Diari Oficial de la Generalitat Valenciana de data 13 de novembre de 2001, el Butlletí Oficial de la Província de 27 d'octubre de 2001, en el Mediterráneo de 23 d'octubre de 2001 i al tauler d'anuncis dels ajuntaments de Xilxes, Moncofa i Nules i que consta certificat d'exposició al tauler d'anuncis durant el període preceptiu.
  
Vist que s'ha tramitat la separata als organismes afectats, Ajuntament de Xilxes, Moncofa i Nules, Telefónica, Confederació Hidrogràfica del Xúquer i Ministeri de Foment.
  
Este Servei Territorial d'Indústria i Energia, a proposta de la unitat competent resol:
  
1r. Autoritzar a Iberdrola Distribución Eléctrica, SAU l'establiment d'una línia aèria trifàsica a 20 kV, tipus 2A-110, doble circuit, per a 116.2 mm2 des de ST Moncofa fins al polígon industrial de Xilxes (Castelló).
  
1.1 La present autorització s'atorga sense perjudici i independentment de les autoritzacions, les llicències o els permisos de competència municipal, provincial o d'altres, necessaris per a la realització de les obres de les instal·lacions.
  
2n. Declarar, en concret, la utilitat pública de la instal·lació elèctrica que s'autoritza als efectes assenyalats en la Llei 54/1997, de 27 de novembre, del Sector Elèctric.
  
3r. Aprovar el projecte d'execució d'acord amb el Decret 1.955/2000, d'1 de desembre, i les condicions següents:
  
a) Les obres hauran de realitzar-se d'acord amb el projecte presentat amb les variacions que, si és el cas, se sol·liciten i autoritzen.
  
b) El termini de posada en marxa serà de sis mesos comptats a partir de la present resolució.
  
c) El titular donarà compte de l'acabament de les obres a la Unitat d'Energia i Mines d'este Servei Territorial, adjuntant certificat tècnic de la instal·lació a efectes de posada en servici.
  
d) L'administració deixarà sense efecte la present resolució en qualsevol moment en què observe l'incompliment de les condicions que s'hi imposen.
  
e) El titular de la instal·lació tindrà en compte, per a la seua execució, el compliment de les condicions que han establit els ajuntaments de Xilxes, Moncofa i Nules, Telefónica, la Confederació Hidrogràfica del Xúquer i el Ministeri de Foment, de les quals es dóna trasllat en document annex.
  
Contra esta resolució, que no posa fi a la via administrativa, podrà interposar-se recurs d'alçada davant la Direcció General d'Indústria i Energia, Conselleria d'Indústria, Comerç i Energia (carrer de Colom, 32, 46783 València), en el termini d'un mes, comptat a partir de l'endemà de la notificació de la present resolució, de conformitat amb el que s'ha disposat en els articles 114 i 115 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú (BOE 285, de 27.11.92), en la redacció que en fa la Llei 4/1999, de 13 de gener (BOE núm. 12, de 14.01.99).
  
Castelló de la Plana, 20 de maig de 2002.- El cap del Servei Territorial: Juan Elías Ramos Barceló.